《咏枣》
明代·王象晋

蓐收司契物华新，累累丹苞日可亲。汉帝殿前曾郑重，吕仙亭下诧奇珍。

味逾石蜜甜偏永，红迈朱樱色莫伦。怪道仲思名姓著，好同玉李供枫宸。

作者简介：山东新城人，字荩臣，一字康宇。万历三十二年进士。官至浙江布政使。去官后优游林下二十年。有《群芳谱》、《清悟斋欣赏编》、《剪桐载笔》、《秦张诗馀合璧》等。